CELEX ID: 32012R0291
Publication Date: 2012-04-02

Document Text:
KOMISJONI RAKENDUSMÄÄRUS (EL) nr 291/2012,
2. aprill 2012,
millega muudetakse nõukogu määrust (EÜ) nr 992/95 teatavate Norrast pärit põllumajandus- ja kalandustoodete Euroopa Liidu tariifikvootide osas
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 10. aprilli 1995. aasta määrust (EÜ) nr 992/95, millega avatakse teatavate Norrast pärit põllumajandus- ja kalandustoodete Euroopa Liidu tariifikvoodid ja sätestatakse nende haldamine, (1) eriti selle artikli 5 lõike 1 punkte a ja b,
ning arvestades järgmist:
(1)
Ühelt poolt Euroopa Liidu ja teiselt poolt Norra Kuningriigi vahel on sõlmitud kirjavahetuse vormis leping, milles käsitletakse Euroopa Majanduspiirkonna lepingu artikli 19 alusel antud lisasoodustusi põllumajandustoodetega kauplemisel. Nimetatud leping kiideti Euroopa Liidu nimel heaks otsusega 2011/818/EL (2).
(2)
Kõnealuse lepinguga nähakse ette põllumajanduskaubanduse täiendav järkjärguline liberaliseerimine sooduskohtlemise, vastastikkuse ja vastastikuse kasu alusel ning uued iga-aastased tollimaksuvabad tariifikvoodid teatavate Norrast pärit põllumajandustoodete Euroopa Liitu importimisel.
(3)
Lepinguga ettenähtud uute tariifikvootide rakendamiseks on vaja muuta määrust (EÜ) nr 992/95.
(4)
Seepärast tuleks määrust (EÜ) nr 992/95 vastavalt muuta.
(5)
Vastavalt otsusele 2011/818/EL tuleb uusi tariifikvoote kohaldada 1. jaanuarist 2012. Seepärast tuleks käesolevat määrust kohaldada alates samast kuupäevast.
(6)
Käesoleva määrusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 992/95 I lisa muudetakse vastavalt käesoleva määruse lisale.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Määrust kohaldatakse alates 1. jaanuarist 2012.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 2. aprill 2012

EuroVoc Classification:
Level 1: 100147
100161
100156
Level 2: 100277
100283
100192
100252
100282
100193
100194
100250
Level 3: 2519
130
122
2106
187
614
911
2200
1372
2734
11
All Concepts: 161
2084
2718
2734
2771
3191